Pariisist sõitsime üheks päevaks Luksemburgi. Päev oli vihmane, kuid see ei seganud meil selle imelise vana linna vaatamist. Lisaks  saime riigi kohta teada, et see vaid ühest linnast koosnegi - päris mitu on neid seal. Külastada jõudsime siiski vaid pealinna.  Ja pealinnaski vaid vanalinna ja selle ümber asuvat imekaunist rohelist vööndit. Linna jalakäijatetänavad on poode täis nagu ikka. Vaid turiste on Pariisist kaugelt vähem. Iidset riiki valitseva suurhertsogi palee ees kõnnib üksik valvesõdur.  Vanalinna ümbritseva keskaegse linnuse varemed ja sügav jõeorg on üks kaunimaid paiku, kuhu ealeski olnud õnn sattuda. Ja seda  hoolimata vahepeal sadama hakanud paduvihmast. Pressisime end ühise vihmavarju alla ja laskusime jõe äärde välja. Seal suurte puude all kuivaks jäänud pingil kükitades püüdsime endasse haarata ürgset rohelist energiat.